rejauldu/bengali-wikipedia huggingface dataset:
র্দ্জোগ্স-ছেন-দ্পোন-স্লোব () তিব্বতী বৌদ্ধধর্মের র্ন্যিং-মা ধর্মসম্প্রদায়ের একটি অন্যতম প্রধান অবতারী লামার সাম্মানিক উপাধি।  তালিকা র্দ্জোগ্স-ছেন-দ্পোন-স্লোবনামজীবনকালওয়াইলি প্রতিলিপিকরণ প্রথম  নাম-ম্খা'-'ওদ-গ্সাল  ?-১৭২৬  nam mkha' 'od gsal দ্বিতীয়  পে-মা-গ্সাং-স্ঙ্গাগ্স-ব্স্তান-'দ্জিন  ১৭৩১-১৮০৫   pe ma gsang sngags bstan 'dzin তৃতীয়  নাম-ম্খা'-ছোস-ক্যি-র্গ্যা-ম্ত্শো  ১৮০৭-১৮২১  nam mkha' chos kyi rgya mtsho চতুর্থ  'জিগ্স-মেদ-ছোস-দ্ব্যিংস-'ওদ-গ্সাল  ১৮২৫-১৮৯৭  jigs med chos dbyings 'od gsal পঞ্চম  দ্কোন-ম্ছোগ-ব্স্তান-পা'ই-ন্যি-মা  ১৮৯৮–১৯২৪  dkon mchog bstan pa'i nyi ma ষষ্ঠ  'জিগ্স-ব্রাল-ত্শে-দ্বাং-র্দো-র্জে  ১৯২৫ - ১৯৬২  'jigs bral tshe dbang rdo rje সপ্তম  কার্মা-গ্সুং-রাব-ঙ্গেস-দোন-ব্স্তান-পা-র্গ্যাল-ম্ত্শান  ১৯৬৫-বর্তমান  kar ma gsung rab nges don bstan pa'i rgyal mtshan  তথ্যসূত্র  বিষয়শ্রেণী:তিব্বতী বৌদ্ধ উপাধি বিষয়শ্রেণী:ন্যিংমা
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ--আফতাব (আলাপ) ১৪:৫৩, ২৯ সেপ্টেম্বর ২০১৪ (ইউটিসি) রুহুল আমিন রুহেল   – (অপসারণের প্রস্তাবনা দেখুনলগ দেখুন) () নেট খুঁজে কিছু পেলাম না। উল্লেখযোগ্যতার অভাব। তাছাড়া কোন তথ্যসূত্রও নেই।  Ibrahim Husain Meraj (আলাপ) ১৬:১৬, ২৭ সেপ্টেম্বর ২০১৪ (ইউটিসি) উল্লেখযোগ্য ব্যক্তি নয় এবং তথ্যসূত্রবিহীন নিবন্ধ। অপসারণে । এ-ধরণের লেখক জশোপার্থী ব্যক্তি বাংলাদেশে অগণিত। এই যদি হয় তবে সবার নামে নিবন্ধ খুলতে হবে! --মহীন রীয়াদ (আলাপ) ১১:২২, ২৯ সেপ্টেম্বর ২০১৪ (ইউটিসি) ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
থাম্ব|কলকাতা পশ্চিম আন্তর্জাতিক মহানগরীর মানচিত্র কলকাতা পশ্চিম আন্তর্জাতিক মহানগরী হাওড়া জেলায় অবস্থিত কলকাতার একটি উপশহর। এই উপশহরের আয়তন । এখানে ৬,১০০টি বাংলো, তিনটি বহুতল আবাসিক টাওয়ার, তিনটি তথ্য প্রযুক্তি পার্ক, একটি  আয়তনবিশিষ্ট ক্লাব, একটি ২০০-শয্যাবিশিষ্ট হাসপাতাল, দুটি বিদ্যালয়, বাজার ও বিনোদন কেন্দ্র রয়েছে। ৬ নং জাতীয় সড়ক থেকে কিছু দূরে হাওড়া-আমতা রোডের ধারে অবস্থিত কলকাতা পশ্চিম আন্তর্জাতিক মহানগরী থেকে কলকাতার কেন্দ্রস্থল বিনয়-বাদল-দীনেশ বাগের দূরত্ব  এবং কলকাতা ও হাওড়ার মধ্যে সংযোগরক্ষাকারী বিদ্যাসাগর সেতুর দূরত্ব । এটি একটি ত্রিপাক্ষিক উদ্যোগে নির্মীয়মান প্রকল্প। এই প্রকল্পের অংশীদার হল ইন্দোনেশিয়ার সালিম ও সিপুত্রা গোষ্ঠী এবং জাকার্তা-ভিত্তিক প্রবাসী বাঙালি শিল্পপতি প্রসূন মুখোপাধ্যায়ের সংস্থা ইউনিভার্সাল সাকসেস গ্রুপ।   প্রকল্প  এই প্রকল্পটি টাউনশিপ প্রকল্পের ক্ষেত্রে ভারতের অন্যতম বৃহৎ প্রত্যক্ষ বৈদেশিক বিনিয়োগ। ২০০৬ সালের ১৫ ফেব্রুয়ারি পশ্চিমবঙ্গের তৎকালীন মুখ্যমন্ত্রী বুদ্ধদেব ভট্টাচার্য এই প্রকল্পের ভিত্তিপ্রস্তর স্থাপন করেছিলেন। এই উপলক্ষে বক্তব্য রাখতে গিয়ে তিনি বলেন, ২,৫০০ কোটি টাকা ব্যয়ে নির্মিত এই প্রকল্প হুগলি নদীর পশ্চিম পাড়ের সামঞ্জস্যপূর্ণ বিকাশে সহায়ক হবে। অনুমান করা হচ্ছে, এই উপমহানগরীতে ৩৬,০০০ মানুষ বাস করতে পারবেন।  প্রকল্পটি কলকাতা মেট্রোপলিটান ডেভেলপমেন্ট অথরিটির সহযোগিতায় বাস্তবায়িত হচ্ছে। প্রোমোটারেরা দাবি করছেন, প্রকল্পের গঠনগত সৌকর্য ও আধুনিক নকশার পাশাপাশি স্থান ও পরিবেশের দিকটিও মাথায় রাখা হচ্ছে। প্রকল্পটি ২-৪ শয্যাকক্ষ-বিশিষ্ট ভূমি+১ তল ভিলা নিয়ে গঠিত। এখানে বেশ কয়েক একর সবুজের সমারোহ রাখা হচ্ছে এবং গেটেড কমিউনিটির মধ্যে ৫০০০টি ইউনিট রাখা হচ্ছে যেগুলি পার্ক, খেলার মাঠ ও বাণিজ্যিক চত্বর হিসেবে ব্যবহার করা যাবে। ২০১০ সালের মধ্যে প্রকল্পটি সমাপ্ত হওয়ার কথা।   প্রোমোটার  কলকাতা ওয়েস্ট ইন্টারন্যাশানাল সিটি প্রাইভেট লিমিটেড নামে একটি যৌথ টাউনশিপ নির্মাণ কোম্পানি এই ২,৫০০ কোটি টাকার উপশহরটি নির্মাণ করছে। সালিম ও ইউনিভার্সাল সাকসেস এই প্রকল্পের মূল বিনিয়োগকারী, সিপুত্রা নির্মাতা ও সিঙ্গাপুর-ভিত্তিক সুবর্ণ এর প্রকল্প ম্যানেজার। ১৯৮০-এর দশকের প্রথম দিকে সিপুত্রা গ্রুপ স্থাপিত হয়। পিটি সিপুত্রা লিমিটেড সিঙ্গাপুরের একটি পাবলিক লিস্টেড কোম্পানি। মারিনা স্কোয়ার, সেনেন শপিং সেন্টার, সিপুত্রা মল ও হোটেল, ওয়ার্ল্ড ট্রেড সেন্টার (জাকার্তা), বিএনআই ৪৬ টাওয়ার, বিনতারো জায়া, দ্য গার্ডেন সিটি, সিপুত্রা হ্যানয় ইন্টারন্যাশানাল সিটি ও সিত্রারায়া সুরাবায়ার মতো ইন্দোনেশিয়া ও সিঙ্গাপুরের বহু ভবন ও স্থাপনা তাদের দ্বারা নির্মিত। সালিম গ্রুপও এশিয়ার একটি অগ্রগণ্য শিল্পগোষ্ঠী। আবাসন ও বিনোদন শিল্পের সঙ্গে এই সংস্থা প্রায় ৩০ বছর ধরে যুক্ত। এরাও একাধিক হোটেল, রিসর্ট, গলফ কোর্স, আবাসন, বাণিজ্যিক ভবন, বাজারকেন্দ্র ও শিল্প এস্টেট নির্মাণ করেছে।   সমস্যা  হাওড়া শহরের শিক্ষিত সমাজ প্রকল্পের নাম থেকে "কলকাতা" শব্দটি বাদ দেওয়ার দাবি তুলেছেন। হাওড়া পৌরনিগম মূল শহর এলাকার সব জায়গায় জল সরবরাহ করতে না পারলেও, এই প্রকল্পের জন্য দৈনিক ২০ লক্ষ গ্যালন জল সরবরাহ করতে রাজি হয়েছে। যার ফলে পৌরনিগমকে সমালোচনার মুখে পড়তে হয়েছে।   পাদটীকা    বহিঃসংযোগ   সরকারি ওয়েবসাইট  অঞ্চলের উপগ্রহ চিত্র   বিষয়শ্রেণী:হাওড়া জেলার শহর ও নগর বিষয়শ্রেণী:কলকাতার শহরতলি বিষয়শ্রেণী:কলকাতা মহানগর অঞ্চলের শহর ও নগর বিষয়শ্রেণী:হাওড়া জেলা বিষয়শ্রেণী:কলকাতার পাড়া বিষয়শ্রেণী:ভারতের পরিকল্পিত শহর
বাবুরাও পরঞ্জপে (बाबूराव परांजपे, ১৯২২ – ১৯৯৯) একজন ভারতীয় রাজনীতিবিদ ছিলেন। পরঞ্জপে ভারতীয় জনতা পার্টির নেতা এবং মধ্য প্রদেশের জবলপুর থেকে লোকসভার সদস্য ছিলেন। ১৯৮২ সালে উপনির্বাচনে জয়ী হওয়ার পরে তিনি সপ্তম লোকসভার সদস্য ছিলেন (১৯৮২ – ৮৪), নবম (১৯৮৯ – ৯১), একাদশ (১৯৯৬ – ৯৮) এবং দ্বাদশ (১৯৯৮ – ১৯৯৯) লোকসভার সদস্য ছিলেন। তিনি ১৯৮৪ ও ১৯৯১ সালের নির্বাচনে জবালপুরের পরাজিত বিজেপি প্রার্থী ছিলেন, যখন যথাক্রমে ইন্দিরা গান্ধী ও রাজীব গান্ধীর হত্যার পরে কংগ্রেসপন্থী সহানুভূতি ছিল।  ১৯৫৭ থেকে ১৯৭৫ সাল পর্যন্ত তিনি জবলপুরের মেয়র ছিলেন। পরঞ্জপে আজাদ হিন্দ ফৌজে যোগ দিয়েছিলেন এবং ১৯৪৪ সালে দ্বিতীয় বিশ্বযুদ্ধের সময় অ্যাকশন দেখেছিলেন। তিনি ২৭ সেপ্টেম্বর ১৯৯৯ এ মারা গেলেন।    তথ্যসূত্র   বিষয়শ্রেণী:১৯২২-এ জন্ম বিষয়শ্রেণী:১৯৯৯-এ মৃত্যু বিষয়শ্রেণী:মধ্যপ্রদেশের লোকসভা সদস্য বিষয়শ্রেণী:একাদশ লোকসভার সদস্য বিষয়শ্রেণী:দ্বাদশ লোকসভার সদস্য বিষয়শ্রেণী:নবম লোকসভার সদস্য বিষয়শ্রেণী:ভারতীয় জাতীয় সেনাবাহিনী কর্মী বিষয়শ্রেণী:সপ্তম লোকসভার সদস্য বিষয়শ্রেণী:মধ্যপ্রদেশের ভারতীয় জনতা পার্টির রাজনীতিবিদ
ক্যালাম জন স্টাইলস (; জন্ম: ২৮ মার্চ ২০০০; ক্যালাম স্টাইলস নামে সুপরিচিত) হলেন একজন ইংরেজ–হাঙ্গেরীয় পেশাদার ফুটবল খেলোয়াড়। তিনি বর্তমানে ইংরেজ ক্লাব বার্নজলি এবং হাঙ্গেরি জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় অথবা বাম পার্শ্বীয় মধ্যমাঠের খেলোয়াড় হিসেবে খেলেন।  স্টাইলস ২০২২ সালে হাঙ্গেরির হয়ে আন্তর্জাতিক পর্যায়ে অভিষেক করেছেন; হাঙ্গেরির জার্সি গায়ে তিনি এপর্যন্ত ২০ ম্যাচে অংশগ্রহণ করেছেন।  প্রারম্ভিক জীবন ক্যালাম জন স্টাইলস ২০০০ সালের ২৮শে মার্চ তারিখে ইংল্যান্ডের বুরিতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ২০২২ সালের ২৪শে মার্চ তারিখে, ২১ বছর, ১১ মাস ও ২৪ দিন বয়সে, বাম পায়ে ফুটবল খেলায় পারদর্শী স্টাইলস সার্বিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে হাঙ্গেরির হয়ে অভিষেক করেছেন।https://int.soccerway.com/matches/2022/03/24/world/friendlies/hungary/serbia/3729737/ উক্ত ম্যাচের ৭০তম মিনিটে মধ্যমাঠের খেলোয়াড় জোলত নাগির বদলি খেলোয়াড় হিসেবে তিনি মাঠে প্রবেশ করেছিলেন;https://www.worldfootball.net/report/freundschaft-2022-maerz-ungarn-serbien/ ম্যাচে তিনি ১৭ নম্বর জার্সি পরিধান করে কেন্দ্রীয় মধ্যমাঠের খেলোয়াড় হিসেবে খেলেছিলেন।https://www.transfermarkt.com/spiel/index/spielbericht/3772963 ম্যাচটি সার্বিয়া ১–০ গোলের ব্যবধানে জয়লাভ করেছিল।https://www.national-football-teams.com/matches/report/34136/Hungary_Serbia.html হাঙ্গেরির হয়ে অভিষেকের বছরে স্টাইলস সর্বমোট ১১ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল হাঙ্গেরি  ২০২২  ১১  ০ ২০২৩  ৭  ০ ২০২৪  ২  ০ সর্বমোট  ২০  ০  তথ্যসূত্র  বহিঃসংযোগ     বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ পুরুষ ফুটবলার বিষয়শ্রেণী:হাঙ্গেরীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:বার্নজলি ফুটবল ক্লাবের খেলোয়াড় বিষয়শ্রেণী:হাঙ্গেরির আন্তর্জাতিক ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:বুরি ফুটবল ক্লাবের খেলোয়াড় বিষয়শ্রেণী:মিলওয়াল ফুটবল ক্লাবের খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
ডেমরা ইউনিয়ন বাংলাদেশের ঢাকা জেলার তেজগাঁও উন্নয়ন সার্কেলের একটি প্রশাসনিক ইউনিয়ন। যা ঢাকা সিটি করপোরেশনের সাথে একীভূত করা হয়। স্থানীয় সরকার (সিটি করপোরেশন) সীমানা পরিবর্তন (সম্প্রসারণ ও সংকোচন) বিধিমালা-২০১৩-এর বিধি ৫(২) বিধান অনুসারে ডিসিসির অন্তর্ভুক্ত করা হয়।  অবস্থান ও সীমানা  ইতিহাস কালেরস্বাক্ষী বহনকারী বালু নদীর তীরে গড়ে  উঠা  একটি ঐতিহ্যবাহী অঞ্চল হলো ডেমরা ইউনিয়ন। কালপরিক্রমায় আজ ডেমরা ইউনিয়ন শিক্ষা, সংস্কৃতি, ধর্মীয় অনুষ্ঠান,আর্থিক সচ্ছলতা, খেলাধুলাসহ বিভিন্ন ক্ষেত্রে তার নিজস্ব স্বকীয়তা আজও সমুজ্জ্বল।  প্রশাসনিক এলাকা  আয়তন ও জনসংখ্যা ইউনিয়নের আয়তন ১৫কিলোমিটার। গ্রামের সংখ্যা ২২টি, মৌজা ১৭টি, লোক সংখ্যা ৩৫৭৮০(পয়ত্রিশ হাজার সাতশত আশি) জন।  দর্শনীয় স্থান  আরও দেখুন মাতুয়াইল ইউনিয়ন শ্যামপুর ইউনিয়ন  তথ্যসূত্র  বহিঃসংযোগ  বিষয়শ্রেণী:ঢাকা জেলার বিলুপ্ত ইউনিয়ন
মাইক্রোসফট অফিস একটি অফিস স্যুট, যেটি ডেস্কটপ অ্যাপ্লিকেশন, মাইক্রোসফট উইন্ডোজ সার্ভার এবং পরিষেবা এবং ম্যাক অপারেটিং সিস্টেমের একটি অফিস স্যুট। এটির প্রথম ঘোষণা দেন বিল গেটস, ১লা আগস্ট, ১৯৮৮ সালে লাস ভেগাসে। প্রথমে এটি মাইক্রোসফট ওয়ার্ড, মাইক্রোসফট এক্সেল ও মাইক্রোসফট পাওয়ারপয়েন্ট এর একটি সম্মিলিত বান্ডল হিসাবে ছিল।  ১০ জুলাই, ২০১২ সালে সফটপিডিয়া বিশ্বব্যাপী ব্যবহারকারির সংখ্যা ১০০ কোটি বলে উল্লেখ করে।  বর্তমানে চালু মাইক্রোসফট অফিস ২০১৩ উইন্ডোজের জন্য মুক্ত করা হয় ১১ অক্টোবর, ২০১২ সালে, এবং ম্যাক ওএস এর জন্য মাইক্রোসফট অফিস ২০১১ মুক্ত করা হয় ২৬ অক্টোবর, ২০১২ সালে। এটির মোবাইল সংস্করণ অফিস মোবাইল নামে উইন্ডোজ ফোন, আইওএস (আইফোন ও আইপ্যাড-এর জন্য আলাদা) এবং এনড্রয়েড ফোনের জন্য বিনামুল্যে চালু আছে। ওয়েব ভিত্তিক অফিস অনলাইন-ও চালু আছে  উইন্ডোজ এবং ম্যাক ওএস এর বর্তমান ডেস্কটপ সংস্করণের জন্য অফিস ২০১৬, যা ২২শে সেপ্টেম্বর, ২০১৫ এবং ৯ই জুলাই, ২০১৫ সালে মুক্তি পেয়েছে।   সংকলনসমূহ   ওয়ার্ড   মাইক্রোসফট ওয়ার্ড একটি ওয়ার্ড প্রসেসর এবং পূর্বে এটিকে অফিসের প্রধান প্রোগ্রাম ধরা হত। এটি দে ফ্যাক্টো ভিত্তিক .DOC ফরম্যাটের  মালিকানা প্রোগ্রাম। যদিও ওয়ার্ড ২০০৭ এক্সটেনসিভ মার্কআপ ল্যাংগুয়েজ ভিত্তিক প্রোগ্রাম এবং নতুন ফাইল ফরম্যাট .DOCX।   এক্সেল   মাইক্রোসফট এক্সেল একটি স্প্রেডশিট প্রোগ্রাম যা আসলে লোটাস ১-২-৩ প্রোগ্রামের বিপরীতে বানানো হয়। এটি উইন্ডোজ এবং ম্যাক ওএস প্লাটফর্মে কাজ করে। মাইক্রোসফট এক্সেল প্রথমে ম্যাকের জন্য বাজারে ছাড়া হয় ১৯৮৫ সালে এবং উইন্ডোজ সংস্করণে ছাড়া হয় ১৯৮৭ সালে।   পাওয়ারপয়েন্ট   মাইক্রোসফট পাওয়ারপয়েন্ট উইন্ডোজ এবং ম্যাকের একটি প্রেজেন্টেশন প্রোগ্রাম। এটি স্লাইড তৈরি ও প্রদর্শনে ব্যবহৃত হয়।   এক্সেস   মাইক্রোসফট এক্সেস উইন্ডোজের জন্য একটি ডেটাবেজ প্রোগ্রাম।   আউটলুক  মাইক্রোসফট আউটলুক (আউটলুক এক্সপ্রেসের সঙ্গে বিভ্রান্ত করা যাবে না) একটি ব্যক্তিগত তথ্য ম্যানেজার। উইন্ডোজ মেসেজিং, মাইক্রোসফট মেল এবং শিডিউল ++ এর  প্রতিস্থাপক হিসেবে অফিস ৯৭ থেকে শুরু হয়। এতে ই- মেইল ক্লায়েন্ট, ক্যালেন্ডার, টাস্ক ম্যানেজার এবং ঠিকানা বই অন্তর্ভুক্ত করা হয়েছে।   ওয়াননোট  মাইক্রোসফট ওয়াননোট একটি বিনামূল্যের নোট গ্রহণ প্রোগ্রাম। এটা নোট (হাতে লেখা বা টাইপ করা), অঙ্কন, পর্দা সংবাদপত্রের কেটে রাখা অংশ এবং অডিও কমেন্ট্রি ধারণ করে। নোট ইন্টারনেট বা নেটওয়ার্কের মাধ্যমে অন্য ওয়াননোট ব্যবহারকারীদের সাথে ভাগ করা যেতে পারে।   অন্য ডেস্কটপ অ্যাপ্লিকেশন   মাইক্রোসফট পাবলিশার  মাইক্রোসফট শেয়ারপয়েন্ট ডিজাইনার   মোবাইল অ্যাপস    সার্ভার অ্যাপ্লিকেশন   মাইক্রোসফট শেয়ারপয়েন্ট  মাইক্রোসফট লিঙ্ক সার্ভার  তথ্যসূত্র  বহিঃসংযোগ    অফিস সংস্করণের ভিসুয়াল ইতিহাস    বিষয়শ্রেণী:অফিস সফটওয়্যার বিষয়শ্রেণী:১৯৮৯-এর সফটওয়্যার বিষয়শ্রেণী:১৯৮৯-এর ভূমিকা   বিষয়শ্রেণী:ম্যাক ওএস সফটওয়্যার বিষয়শ্রেণী:ম্যাক ওএস এর জন্য অফিস স্যুইট বিষয়শ্রেণী:উইন্ডোজের জন্য অফিস স্যুইট বিষয়শ্রেণী:ক্লাসিক ম্যাক অপারেটিং সিস্টেম সফটওয়্যার বিষয়শ্রেণী:উইন্ডোজ ফোন সফটওয়্যার
সেন্ট লুসিয়া অলিম্পিক কমিটি (; এছাড়াও সংক্ষেপে আইওসি কোড এলসিএ দ্বারা পরিচিত) হলো সেন্ট লুসিয়ার জাতীয় অলিম্পিক কমিটি। এই সংস্থাটির ১৯৮৭ সালে প্রতিষ্ঠিত হয়েছে; প্রতিষ্ঠার ৬ বছর পর ১৯৯৩ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর সেন্ট লুসিয়ার কাস্ত্রিয়েসে অবস্থিত।  বর্তমানে সেন্ট লুসিয়া অলিম্পিক কমিটির সভাপতির দায়িত্ব পালন করছেন আলফ্রেড এমানুয়েল, যিনি ২০২১ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন টেডি ম্যাথিউস।  ইতিহাস ১৯৮৭ সালে সেন্ট লুসিয়ার বহু-ক্রীড়ার সর্বোচ্চ সংস্থা হিসেবে সেন্ট লুসিয়া অলিম্পিক কমিটি প্রতিষ্ঠিত হয়েছে।  প্রতিষ্ঠার প্রায় নয় বছর পর সেন্ট লুসিয়া ১৯৯৬ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।  আরও দেখুন  অলিম্পিকে সেন্ট লুসিয়া  তথ্যসূত্র  বহিঃসংযোগ     এএনওসিতে সেন্ট লুসিয়া অলিম্পিক কমিটি   অলিম্পিডিয়ায় সেন্ট লুসিয়া অলিম্পিক কমিটি   অলিম্পিক.কমে সেন্ট লুসিয়া অলিম্পিক কমিটি    বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে সেন্ট লুসিয়া বিষয়শ্রেণী:সেন্ট লুসিয়ার ক্রীড়া পরিচালনা পরিষদ বিষয়শ্রেণী:১৯৮৭-এ সেন্ট লুসিয়ায় প্রতিষ্ঠিত বিষয়শ্রেণী:১৯৮৭-এ প্রতিষ্ঠিত ক্রীড়া সংস্থা
সাম্যুয়েল দ্য শঁপল্যাঁএই ফরাসি ব্যক্তিনামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণ-এ ব্যাখ্যাকৃত নীতিমালা অনুসরণ করা হয়েছে। (, ) (আনুমানিক ১৩ আগস্ট ১৫৬৭Fichier OrigineFor a detailed analysis of his baptismal record, see RitchThe baptism act does not contain information about the age of Samuel, neither his birth date or his place of birth. – ২৫ ডিসেম্বর ১৬৩৫) ছিলেন একজন ফরাসি ঔপনিবেশিক, নাবিক, মানচিত্রবিদ, নকশাবিদ, সৈনিক, অনুসন্ধানী, ভূগোলবিদ, জাতিতত্ত্ববিদ, কূটনীতিক ও ইতিবৃত্তকার। তিনি অতলান্তিক মহাসাগরে ২১ থেকে ২৯টি সমুদ্রযাত্রা করেন এবং ১৬০৮ সালের ৩ জুলাই কেবেক ও নব্য ফ্রান্সের প্রতিষ্ঠা করেন। কানাডীয় ইতিহাসের একজন গুরুত্বপূর্ণ ব্যক্তিত্ব শঁপল্যাঁ তাঁর অনুসন্ধানকালে প্রথম নির্ভুল উপকূলীয় মানচিত্র তৈরি করেন এবং অসংখ্য ঔপনিবেশিক বসতি স্থাপন করেন।   তথ্যসূত্র   বিষয়শ্রেণী:১৬শ শতাব্দীতে জন্ম বিষয়শ্রেণী:১৬৩৫-এ মৃত্যু
কৃতবর্মা (, ) ছিলেন একজন যাদব ক্ষত্রিয় এবং কৃষ্ণের নারায়ণী সেনাদলের প্রধান। মহাভারত ও বিষ্ণু পূরাণে এই চরিত্রটির উল্লেখ পাওয়া যায়।  পূরাণের বর্ণনা অনুযায়ী, অত্যন্ত সাহসী এই যোদ্ধার পিতার নাম ছিল হৃদিক।Pargiter, F.E. (1972). Ancient Indian Historical Tradition, Delhi: Motilal Banarsidass, p.105.  কৃষ্ণের প্রতিজ্ঞা অনুসারে, নারায়ণী সেনাদের প্রধান হিসাবে কৃতবর্মা কৌরবদের পক্ষে যুদ্ধ করেন। নিজ শিষ্য ও অর্জুনপুত্র অভিমন্যুকে হত্যার পিছনে তার ভূমিকা ছিল। যুদ্ধের চতুর্দশ দিবসে তিনি ভীমের আক্রমণ প্রতিহত করেছিলেন। অশ্বত্থামার আদেশে তিনি কৌরবদের বীরদের হত্যার কোন প্রতিবাদ করেননি কারন উর্ধতন সেনাপতির আদেশ লঙ্ঘন তার ক্ষত্রিয় নীতি বিরুদ্ধ ছিল।http://sanskritdocuments.org/mirrors/mahabharata/mahabharata-bori.html   তথ্যসূত্র   বিষয়শ্রেণী:মহাভারতের চরিত্র বিষয়শ্রেণী:মহাভারত
এপি বা এসোসিয়েটেড প্রেস একটি আন্তর্জাতিক সংবাদ সংস্থা। এটি পৃথিবীর অন্যতম বৃহৎ একটি আমেরিকান সংবাদ সংস্থা। এটি আমেরিকার কতগুলো সংবাদ পত্রিকা ও সম্প্রচার কেন্দ্রের মালিকানাধিন একটি সমবায় প্রতিষ্ঠান। আমেরিকার বাইরের অনেক সংবাদ পত্রিকা ও টেলিভিশন সম্প্রচার কর্তৃপক্ষ ফির বিনিময়ে এপি র সংগৃহিত তথ্য ব্যবহার করে । এর প্রধান সদর দপ্তর নিউইয়র্কে অবস্থিত।  ২০০৫ এ ১৭০০ সংবাদপত্র ও ৫০০০ টেলিভিশন ও বেতার সংস্থা এপির সংগৃহিত তথ্য ব্যবহার করেছে। এপির ফটো লাইব্রেরিতে ১ কোটির ও বেশি ছবি আছে। বর্তমানে এপির ২৪২ টি ব্যুরোর মাধ্যমে ১২১টি দেশে সেবা দিচ্ছে।   ইতিহাস  থাম্ব|ডানে_উপরে|নিউইয়র্ক সিটির প্রাক্তন এপি ভবনের লোগো  অ্যাসোসিয়েটেড প্রেস ১৮৪৬ সালের মে মাসে  মেক্সিকান-আমেরিকান যুদ্ধের খবর প্রেরণের খরচ ভাগ করে নেওয়ার জন্য নিউইয়র্ক শহরের পাঁচটি দৈনিক সংবাদপত্র গঠিত হয়েছিল। এই উদ্যোগের আয়োজন করেছিলেন মোজেস ইয়েল বিচ (1800–68), দি সান এর দ্বিতীয় প্রকাশক, এরপর নিউইয়র্ক হেরাল্ড, নিউইয়র্ক কুরিয়ার এন্ড এনকুইয়ার, দ্য জার্নাল অব কমার্স এবং নিউ ইয়র্ক ইভিনিং এক্সপ্রেস যোগ দিয়েছিল।   তথ্যসূত্র   বিষয়শ্রেণী:তথ্য যাচাইয়ের ওয়েবসাইট বিষয়শ্রেণী:জনসেবায় পুলিৎজার পুরস্কার বিজয়ী বিষয়শ্রেণী:মার্কিন যুক্তরাষ্ট্রের ক্রীড়া গণমাধ্যম বিষয়শ্রেণী:মার্কিন যুক্তরাষ্ট্র ভিত্তিক সংবাদ সংস্থা বিষয়শ্রেণী:১৮৪৬-এ প্রতিষ্ঠিত প্রকাশনা বিষয়শ্রেণী:মার্কিন যুক্তরাষ্ট্রে সদর দফতর বহুজাতিক কোম্পানি
মুহাম্মদ মুহাম্মদ হাইসাম আদনান আল মাগরাবি (; জন্ম: ২৮ এপ্রিল ২০০১; মুহাম্মদ আল মাগরাবি নামে সুপরিচিত) হলেন একজন মিশরীয় পেশাদার ফুটবল খেলোয়াড়। তিনি বর্তমানে মিশরীয় ক্লাব সুমুহা এবং মিশর জাতীয় অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় অথবা রক্ষণাত্মক মধ্যমাঠের খেলোয়াড় হিসেবে খেলেন।  ২০২২ সালে, মাগরাবি মিশর অনূর্ধ্ব-২৩ দলের হয়ে মিশরের বয়সভিত্তিক পর্যায়ে অভিষেক করেছেন।  প্রারম্ভিক জীবন মুহাম্মদ মুহাম্মদ হাইসাম আদনান আল মাগরাবি ২০০১ সালের ২৮শে এপ্রিল তারিখে মিশরে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল মাগরাবি মিশর অনূর্ধ্ব-২৩ দলের হয়ে খেলার মাধ্যমে মিশরের প্রতিনিধিত্ব করেছেন। ২০২২ সালের ২৩শে সেপ্টেম্বর তারিখে তিনি মিশর অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। মাগরাবি ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত মিশর অলিম্পিক দলে স্থান পেয়েছেন।  তথ্যসূত্র  বহিঃসংযোগ     বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:মিশরীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:সুমুহা স্পোর্টিং ক্লাবের খেলোয়াড় বিষয়শ্রেণী:মিশরের আন্তর্জাতিক যুব ফুটবলার বিষয়শ্রেণী:মিশরের অনূর্ধ্ব-২৩ আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:আল আহলি স্পোর্টিং ক্লাবের খেলোয়াড় বিষয়শ্রেণী:মিশরের অলিম্পিক ফুটবলার বিষয়শ্রেণী:মিশরীয় পুরুষ ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড়
জেন ওং একজন মার্কিন ব্যবসায়িক নির্বাহী এবং রেডিটের বর্তমান প্রধান পরিচালন কর্মকর্তা, এর ব্যবসায়িক কৌশল তত্ত্বাবধায়ক। ওং পূর্বে টাইম ইনকর্পোরেটেডের ডিজিটাল এবং প্রধান পরিচালন কর্মকর্তাদের সভাপতি ছিলেন এবং ম্যাককিন্সিতে কাজ করতেন।  ওং এর মেয়াদের অধীনে, রেডিট এর বিজ্ঞাপন আয় ২০২১ সালে দ্বিগুণ হবে বলে আশা করা হয়েছিল $৩৫০ মিলিয়ন থেকে ওং রেডিটের প্ল্যাটফর্ম সুরক্ষা সম্পর্কে প্রকাশ্যে কথা বলেছেন।  ওং ফাস্ট কোম্পানির কুইয়ার ৫০ তালিকায় ৪ নম্বরে এবং তাদের ২০২২ তালিকায় ১ নম্বরে ছিলেন৷   তথ্যসূত্র   বিষয়শ্রেণী:চীনা বংশোদ্ভূত মার্কিন ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:মার্কিন যুক্তরাষ্ট্রের এলজিবিটিকিউ ব্যবসায়ী বিষয়শ্রেণী:রেডিটের ব্যক্তি বিষয়শ্রেণী:মার্কিন নারী ব্যবসায়িক নির্বাহী বিষয়শ্রেণী:মার্কিন প্রধান পরিচালন কর্মকর্তা বিষয়শ্রেণী:ইয়েল বিশ্ববিদ্যালয়ের প্রাক্তন শিক্ষার্থী
২০০৮ ইউরোপীয় রোয়িং চ্যাম্পিয়নশিপে এস্তোনিয়ান জাতীয় দলটি ৭ জন ক্রীড়াবিদ নিয়ে গঠিত হয়েছিল। সেরা ফলাফল ছিল পুরুষদের দ্বৈত চারে ১ম স্থান।   পদক   সংযোগ=Plik:Gold_medal_with_cup.svg|16x16পিক্সেল স্বর্ণ পদক   দ্বৈত চার (M4x): আল্লার রাজা, আন্দ্রেই জামসা, তনু এন্ড্রেকসন, জুরি জানসন   সংযোগ=Plik:Silver_medal_with_cup.svg|16x16পিক্সেল রৌপ্য পদক   দ্বৈত ২ (M2x): ভ্লাদিমির ল্যাটিন, কাস্পার তাইমসু   সংযোগ=Plik:Bronze_medal_with_cup.svg|16x16পিক্সেল ব্রোঞ্জ পদক   অভাব   ফলাফল   পুরুষদের প্রতিযোগিতা   দ্বৈত (M2x): ভ্লাদিমির ল্যাটিন, কাসপার তাইমসু - ২য় স্থান  দ্বৈত চার (M4x): আল্লার রাজা, আন্দ্রেই জামসা, তনু এন্ড্রেক্সন, জুরি জানসন – ১ম স্থান   মহিলাদের প্রতিযোগিতা   একক (W1x): কাইসা পাজুসালু - ১৪-তম স্থান  বহিঃসংযোগ     বিষয়শ্রেণী:এস্তোনিয়া জাতীয় দল
thumb|right|নিসান জিটি-আর নিসান জিটি-আর প্রিমিয়াম গাড়িটি  দুই দরজা (২+২ সীট) বিশিষ্ট সুপারকার যা বহুল আলোচিত জাপানী গাড়ি নির্মাতা নিসান ২০০৭ সালে বাজারে আনে। এটি পূর্ববর্তী বহুল জনপ্রিয় নিসান স্কাইলাইন জিটি-আরের বংশধর যদিও একে আর স্কাইলাইন শ্রেণীর অন্তর্ভুক্ত করা হয়নি।   ইতিহাস  ১৯৬৯ থেকে ১৯৭৪ এবং ১৯৮৯ থেকে ২০০২ এর মধ্যে Nissan তাদের Skyline সিদান গাড়িটির একটি উচ্চ ক্ষমতাসম্পন্ন সংস্করণ হিসাবে Nissan Skyline GT-R তৈরী করে। গাড়িটি Nissan এর একটি প্রতিক হয়ে উঠে এবং সাধারন পথ ও ট্র্যাক উভয়েই ব্যাপক সুনাম ও সাফল্য অর্জন করে। Nissan GT-R গাড়িটি যদিও আর "Skyline" প্রতিক ধারণ করেনা,তবুও এটি প্রকৃতপক্ষে Nissan Skyline GT-R এরই ঐতিহ্য ধারণ করে।  Skyline GT-R এর পরবর্তী সংস্করণ গুলোর মতোই Nissan GT-R একটি ফোর হুইল ড্রাইভ যাতে দুই টার্বো বিশিষ্ট ভি-৬ ইঞ্জিন এবং Skyline এর প্রতীকী গোল টেইললাইট ব্যবহার করা হয়েছে। অবশ্য GT-R একটি সম্পূর্ণ নতুন মডেল যা এর Skyline সহোদরদের খুব কম বিশিষ্টই ধারণ করে। এতে পূর্বের ফোর হুইল স্টিয়ারিং HICAS সিস্টেমটি বাদ দেওয়া হয়েছে এবং পূর্বের straight-6 RB26DETT ইঞ্জিনটি একটি নতুন V6 VR38DETT দ্বারা প্রতিস্থাপন করা হয়েছে। GT-R এর ঐতিহ্য অনুসারে সকল নতুন GT-R এর চেসিস-কোডকে CBA-R35, অথবা সংক্ষেপে 'R35' নামে নামে ডাকা হয়,যা পূর্ববর্তী Skyline GT-R জেনারেশনগুলোর নামকরণের ঐতিহ্য বহন করে। GT-R তার পূর্বপুরুষ Skyline এর Godzilla নামটিও ধারণ করতে সক্ষম হয়েছে যা অস্ট্রেলিয়ান মোটরিং পাবলিকেশন 'Wheels' তাদের জুলাই,১৯৮৯ সংস্করণে প্রথম ব্যবহার করে।   ধারণা মডেল  left|thumb|200x200px|২০০১ টোকিও মোটর শোতে GT-R প্রোটোটাইপ right|thumb|183x183px|২০০৫ টোকিও মোটর শোতে GT-R প্রোটোটাইপ GT-R এর মাত্র দুটি নকশা প্রকাশ করা হয়েছিল। প্রথম নকশা প্রকাশ করা হয় ২০০১ টোকিও মোটর শো তে, যেখানে একটি ২১ শতকের GT-R কেমন দেখাবে তা উপস্থাপন করা হয়। পরবর্তীতে ২০০৫ সালে টোকিও মোটর শোতে Nissan পুনরায় একটি নকশা উন্মোচন করে GT-R Proto নামে এবং জানায় যে চূড়ান্ত GT-R ৮০-৯০% এই নকশার উপর ভিত্তি করেই উৎপাদিত হবে।    প্রস্তুতি    প্রস্তুতকৃত মডেল  GT-R এর বিক্রয়যোগ্য সংস্করণ আসে ২০০৭ সালে Tokyo Motor Show তে, এবং ৬ই ডিসেম্বর, ২০০৭-এ জাপানিজ মার্কেটে এটির আনুষ্ঠানিক যাত্রা শুরু হয়। ৭ মাস পর, ৭ই জুলাই, ২০০৮-এ আমেরিকায় এবং একই মাসে কানাডাতে গাড়িটির আনুষ্ঠানিক বিক্রয় কার্যক্রম শুরু হয়। ইউরোপ গাড়ীটির তৃতীয় বিক্রয় বাজারে পরিণত হয় হয় ২০০৯ সালের মার্চ মাসে।   Design  right|thumb|200x200px|GT-R এর পেছনের অংশ   তথ্যসূত্র   বিষয়শ্রেণী:গাড়ি বিষয়শ্রেণী:২০১০-এর দশকের গাড়ি বিষয়শ্রেণী:২০২০-এর দশকের গাড়ি
দক্ষিণ-পশ্চিম ইউরোপের রাষ্ট্র স্পেনকে প্রাথমিকভাবে ১৭টি প্রশাসনিক বিভাগে ভাগ করা হয়েছে, যেগুলির প্রতিটিকে স্পেনের স্বায়ত্তশাসিত অঞ্চল (Communidad autonoma কোমুনিদাদ আউতোনোমা) বলা হয়। স্বায়ত্তশাসিত বলতে বোঝায় যে প্রতিটি স্বায়ত্তশাসিত অঞ্চলের নিজস্ব নির্বাহী, আইনি ও বিচার বিভাগীয় ক্ষমতা রয়েছে। এদিক থেকে এগুলির সাথে মার্কিন যুক্তরাষ্ট্রের একেকটি অঙ্গরাজ্যের সাদৃশ্য আছে।  স্পেন অপেক্ষাকৃত ক্ষুদ্রতর দ্বিতীয় স্তরের পঞ্চাশটি প্রশাসনিক বিভাগ নিয়ে গঠিত, যাদেরকে স্পেনের প্রদেশ (Provincia) বলা হয়। ১৯৭৮ খ্রিস্টাব্দে প্রদেশগুলিকে একত্রিত করে স্বায়ত্তশাসিত অঞ্চলগুলি প্রতিষ্ঠা করা হয়। অতীতে কিছু কিছু প্রদেশ কিছু রাজ্যের অধীনে একত্রিত ছিল। এগুলিকে "ঐতিহাসিক অঞ্চল" নামে ডাকা হত, যেমন কাতালুনিয়া, বাস্ক দেশ, গালিসিয়া ও আন্দালুসিয়া।  ১৭টি স্বায়ত্তশাসিত অঞ্চলের প্রতিটিতেই স্পেনীয় ভাষা সরকারী ভাষা। তবে ছয়টি স্বায়ত্তশাসিত অঞ্চলে স্পেনীয় ভাষার পাশাপাশি অন্য ভাষা সহ-সরকারী বা সহ-দাপ্তরিক ভাষা হিসেবে প্রচলিত। যেমন কাতালুনিয়াতে কাতালান ভাষা ও অক্সিতঁ ভাষা, বালেন্সিয়া অঞ্চলে কাতালান ভাষা (স্থানীয়ভাবে বালেন্সীয় ভাষা হিসেবে পরিচিত), বালেয়ারীয় দ্বীপপুঞ্জে কাতালান ভাষা, গালিসিয়াতে গালিসীয় ভাষা, বাস্ক দেশ ও নাবাররাতে (উত্তরভাগে) বাস্ক ভাষা সহ-সরকারী ভাষা হিসেবে স্বীকৃত।  তালিকা স্বায়ত্তশাসিত অঞ্চল ও তাদের রাজধানী বা প্রশাসনিক কেন্দ্র।   আন্দালুসিয়া (সেবিইয়া)  আরাগোন (সারাগোসা)  আস্তুরিয়াস (ওবিয়েদো)  বালেয়ারীয় দ্বীপপুঞ্জ (পালমা দে মাইয়োর্কা)  বাস্ক দেশ (বিতোরিয়া)  কানারি দ্বীপপুঞ্জ (দুইটি রাজধানী - লাস পালমাস দে গ্রান কানারিয়া এবং সান্তা ক্রুস দে তেনেরিফে)  কান্তাব্রিয়া (সান্তানদের)  কাস্তিইয়া-লা মাঞ্চা (তোলেদো)  কাস্তিইয়া ও লেওন (বাইয়াদোলিদ)  কাতালুনিয়া (বার্সেলোনা)  এক্সত্রেমাদুরা (মেরিদা)  গালিসিয়া (সান্তিয়াগো দে কোম্পোসতেলা)  লা রিওহা (লোগ্রোইনিয়ো)  মাদ্রিদ অঞ্চল (মাদ্রিদ)  মুর্সিয়া অঞ্চল (মুর্সিয়া)  নাবাররা (পাম্পলোনা)  বালেন্সিয়া অঞ্চল (বালেন্সিয়া)  এছাড়া আফ্রিকার উত্তর উপকূলে স্পেনের অধীনে দুইটি নগরী আছে: সেউতা ও মেলিইয়া। এগুলিকে স্পেনের "স্বায়ত্তশাসিত নগরী" হিসেবে ডাকা হয়। এগুলির একই সাথে স্বায়ত্তশাসিত অঞ্চল, প্রদেশ ও পৌরসভার ক্ষমতা আছে।  তথ্যসূত্র    বিষয়শ্রেণী:স্পেনের প্রশাসনিক উপবিভাগ বিষয়শ্রেণী:ইউরোপের দেশের প্রশাসনিক উপবিভাগ বিষয়শ্রেণী:দেশের প্রথম স্তরের প্রশাসনিক উপবিভাগ বিষয়শ্রেণী:স্বায়ত্তশাসিত প্রশাসনিক বিভাগ বিষয়শ্রেণী:বিকেন্দ্রীকরণ
কায়েমপুর ইউনিয়ন বাংলাদেশের রাজশাহী বিভাগের সিরাজগঞ্জ জেলার শাহজাদপুর উপজেলার অন্তর্গত একটি ইউনিয়ন পরিষদ। এটি ১০.০০ বর্গকিমি (৩.৮৬ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৫১,২১৯ জন। ইউনিয়নটিতে মোট গ্রামের সংখ্যা ৩৪টি ও মৌজার সংখ্যা ১২টি।  কায়েম পুর ইউনিয়ন  এর সকল  গ্রাম  হরিরামপুর  হল্দীঘর বল্দীপাড়া বিলএড়িল দূগাপুর গোপীনাথপুর বজ্রবালা সরাতৈল বেড়াডাঙ্গা স্বরুপপুর সুত্রধরপাড়া  খারুয়াজংলা  চুলধরী  বৃ-আঙ্গারু  বাঙ্গfলপারা  পাচপারা  কায়েমকোলা  চরআঙ্গারু  বনগ্রাম  চিথুলিয়া  কায়েমপুর  বাতিয়ারপারা  কাশিনাথপুর  গোবিন্দপুর  সায়েস্তাবাদ  শ্যামবাড়িয়া  শিমুলতলী  চিনাধুকুরিয়া  চকহরিপুর ইত্যাদি।  বাজারসমূহ  কাশিনাথপুর বাজার  বৃ-আঙ্গারু বাজার  হল্দীঘর বাজার  হরিরামপুর বাজার  তথ্যসূত্র  বহিঃসংযোগ  অফিসিয়াল ওয়েবসাইট  বিষয়শ্রেণী:শাহজাদপুর উপজেলার ইউনিয়ন